Ego Guido, miseratione divina Eduensis episcopus, notum facimus universis presentem quartam inspecturis, quod Johannes de Espicia, miles, dominus de Chevigne, in presentia nostra constitutus, dedit pro salute animę suę et antecessorum suorum, et concessit in puram et perpetuam elemosinam ecclesię Beatę Marie Fonteneti, decimam illam quam emit a domino Hugoni de Turre, milite, quę decima sita est in vineis de territorio de Charantois. Hanc autem elemosinam laudavit Margarita uxor dicti Johannis, domini de Chevigne. In cujus rei testimonium ad petitionem dictorum Johannis, domini de Chevigne, et Margaritę, uxoris suę, presentem quartam sigilli nostri munimine fecimus roborari. Actum anno Domini millesimo ducentesimo vicesimo septimo.